text.text: اسماء ادوات المكياج بالانجليزي وبالصور للمبتدئات افضلها وارخصها2022
text.text_idx: #000001
text.text: اسماء ادوات المكياج واستخداماتها للمبتدئات
text.text_idx: #000002
text.text: كثير من البنات مش عارفه ايش من الضروري يكون متواجد معاها من ادوات المكياج مشان تحصل لوك مكياج يرضيها خصوصا لما تكون عادها مبتدئه ,واكيد انتي منهن ويمكن بتعرفي بعض الاسماء من ادوات المكياج بس مش انتي عارفه ل ايش تستخدميهن وكيف,في هذا المقال رح اذكر لش كل ادوات المكياج الي ضروري تشتريها وكمان اذكر لش ايش استخدامها وكيف.
text.text_idx: #000003
text.text: اسماء أدوات المكياج المهمة الي ضروري يكونوا معش
text.text_idx: #000004
text.text: لو عتحطي لعيونش ايشادو او ظل عيون صدقيني ماعتطلعش جميلة الا لما تكملي اللمسة وتضيفي الماسكارا لان الماسكارا هي الي عتبرز جمال عيونش حتى لو مافيش ايشادو فهي تعتبر ثاني اداه ضروري تكون معش وحاولي تشتري ماركة جميلة مثل اسنس الي تخلي الرموش طويلة وكثيفه بس لاتبالغي لما تحطيها على رموشك وهنا مشان تعرفي بالضبط كيف تستخدميها بحيث تظهر لش الرموش كثيفات وطويلات .
text.text_idx: #000007
text.text: بعدما تحطي كريم بيبي او فاونديشن عتحسي ان بشرتش باهته وعشان ترجعي لها الحيويه والانتعاش ضروري يكون معش بلاشر او احمر خدود وهي تعتبر من الادوات المهمة في الميك اب وعادي اختاري الي تحبي سوا اللون الوردي او المشمشي اهم شي انش توزعيه بطريقة لطيفة ومش تركزيه في منطقه واحده او تضيفي كمية كبيرة وتكون النتيجة عكسيه وماتحبي شكلش النهائي.
text.text_idx: #000010
text.text: اذا تفعلي مكياج كامل اكيد عتحطي حاموره بس اذا عتستخدمي كريم بي بي عتحتاجي لمرطب شفاه مثل زبدة الكاكاو او اي مرطب تحبيه وياحبذا يكون طبي ومن الصيدلية عشان يدوم اكثر ويضيف لش لمسه جميله وتستفيدي منه لوقت طويل.
text.text_idx: #000011
text.text: الصراحه بعضهم بيعتبروه مهم جدا عشان يشوفوا بشرتهم متوهجه بس انا عن نفسي اعتبره مش مهم كثير الا اذا كان المكياج ثقيل ول اعراس واعتبر احمر الخدود شي كافي ومؤدي للغرض واحلا كمان من الهاي لايت.
text.text_idx: #000012
text.text: اذا كان حواجبك خفيفات وبينهن فراغات ف انتي محتاجه لقلم حواجب او بودرة حواجب مشان تملي الفراغات الي بين حواجبك لان الحواجب بيكونين مسؤلات عن شكل الوجه النهائي بس اذا حواجبك ماشاء الله حلوات نصيحه لا تحطي اي شي واتركيهن بشكلهن الطبيعي اجمل والطف او حطي شي خفيف ما يبان كثير,وضروري تركزي انش تختاري قلم جواجب نفس لون حواجبك اما اسود او بني.
text.text_idx: #000013
text.text: يعتبر شي مهم جدا من ادوات المكياج واعتبره اهم شي وكانين جداتنا زمان مايستخدمين الا الكحل عشان هو يوسع عيونش ويضيف لش سحر وجذابيه خاصه,واذا كنتي مبتدئه حطي اسفل عيونش فقط.
text.text_idx: #000014
text.text: هذي الفرشاه هي الي عتوزع لش كريم بي بي بشكل متساوي على بشرتش ودونها صدقيني ماعتقدريش تحصلي على كريم اساس متوزع على بشرتش بشكل صافي ومتساوي فهي تعتبر جدا ضروريه.
text.text_idx: #000016
text.text: ضروري تشتري البكج كامل للفرش المخصصه ل الايشادو او ظلال العيون عشان كل فرشاه تستخدميها للون وفي بقعه محدده من فوق العيون سوا الزاويه القريبه من العين الي تكون غالبا فرشاه صغيره ومحدده او جفن العين قريب من الرموش الي تكون بشكل دائري وغيرها.
text.text_idx: #000017
text.text: هذي الفرشاه عتستخدميها قبل وبعد قلم الحواجب مشان تظهري حواجبك مرتبات وحيويات اكثر.
text.text_idx: #000020
text.text: اذا ماتحبيش تحطي ايشادو او ظلال عيون انصحش تشتري ايلاينر عيضيف لعيونش سحر خاص ويمكن افضل من الايشادو نفسه.
text.text_idx: #000021
text.text: في كثير انواع اما غلوس الي يكون جل او جاف فيه لمعه او بيكون مات او روج ثاب وغيرها من الانواع بس الغلوس والروج الثابت بيفضل تستخديها اذا كان في مناسبات مش اكثر لانه بيخلي المكياج ثقيل.
text.text_idx: #000022
text.text: كيف تحصلي على مكياج صافي ونظيف ولامع بطرق سحرية وسريعة
text.text_idx: #000024
text.text: وهذي الادوات كلها تعتبر الاساسية التي ضروري تكون متوفره معش سوا كنتي تحبي المكياج الفيف او الثقيل,اما اذا كنتي عروس وتريدي ان تشتري كل شي يخص ادوات التجميل اليك هذا الموضوع.
text.text_idx: #000025
text.text: اجمل صور مكياج ناعم بالخطوات 2021
text.text_idx: #000026
text.text: 7 تفاصيل دقيقة ستجعلك تبدو أصغر من عمرك بعشر سنوات
text.text_idx: #000029